Diari Oficial de la Generalitat Valenciana


Sumari del DOGV 7929, del 01-12-2016 (2016/9564)

ACORD de 25 de novembre de 2016, del Consell, pel qual s'autoritza l'aprovació d'un expedient de rescabalament a favor de l'empresa Gas Natural Comercializadora, SA, per la prestació del subministrament elèctric a diversos edificis adscrits a la Direcció General de l'Agència de Seguretat i Resposta a les Emergències, pel període comprés entre setembre de 2014 i maig de 2016, i la imputació, a càrrec del pressupost de la Generalitat de l'exercici 2016, de les obligacions contretes durant els exercicis 2014, 2015 i 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7929

Data del DOGV
:   01-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9564


Data del document
:   25-11-2016

Organisme emissor
:   Presidència de la Generalitat

Tipus de document
:   Acord

ACORD de 25 de novembre de 2016, del Consell, pel qual s'autoritza l'aprovació d'un expedient de rescabalament a favor de l'empresa Gas Natural Comercializadora, SA, per la prestació del subministrament elèctric a diversos edificis adscrits a la Direcció General de l'Agència de Seguretat i Resposta a les Emergències, pel període comprés entre setembre de 2014 i maig de 2016, i la imputació, a càrrec del pressupost de la Generalitat de l'exercici 2016, de les obligacions contretes durant els exercicis 2014, 2015 i 2016. [2016/9564]  
  
  
La Presidència de la Generalitat ha tramitat un expedient de rescabalament a favor de l'empresa Gas Natural Comercializadora, SA, per obligacions contretes en els exercicis 2014, 2015 i 2016, per la prestació de subministrament elèctric a diversos edificis adscrits a la Direcció General de l'Agència de Seguretat i Resposta a les Emergències, pel període comprés entre setembre de 2014 i maig de 2016. Aquest expedient té la seua causa en la necessitat d'atendre el compliment de les obligacions econòmiques de la Generalitat, a l'haver rebut aquesta, satisfactòriament, el respectiu subministrament prestat.  
  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon al president sotmetre a l'autorització prèvia del Consell l'aprovació de l'expedient d'enriquiment injust tramitat.  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades d'aquests expedients, requereix l'autorització expressa del Consell, a proposta de la persona titular de la Presidència, amb l'informe previ de la Intervenció General de la Generalitat, d'acord amb el que disposa el referit article 106 d'aquesta llei.  
En conseqüència, amb l'informe favorable de la Intervenció General de la Generalitat, i a proposta del president, el Consell, en la sessió del 25 de novembre de 2016,  
  
  
ACORDA  
  
Primer  
Autoritzar l'aprovació, per la Presidència de la Generalitat, de l'expedient de rescabalament a favor de l'empresa Gas Natural Comercializadora, SA, que consta de les factures que s'indiquen en l'annex, per un import total de 131.369,05 euros (cent trenta-un mil tres-cents seixanta-nou euros amb cinc cèntims), IVA inclòs.  
  
Segon  
Autoritzar la imputació al pressupost corrent de les obligacions contretes al llarg dels exercicis 2014, 2015 i 2016 a favor de l'empresa Gas Natural Comercializadora, SA, per un import total de 131.369,05 euros (cent trenta-un mil tres-cents seixanta-nou euros amb cinc cèntims), IVA inclòs.  
  
València, 25 de novembre de 2016  
  
La consellera secretària,  
MÓNICA OLTRA JARQUE